goba tse di sa lokago. Ke komangkanna ya baanegwa ka moka ka gobane Poloko ya gona e dirwa gare ga bošego mola naga e rile tsee! Lehung la Matebele ga go jewe ka ge yo mongwe le yo mongwe a etla le dijo tša gagwe. Gona moo setopo se ntšhwa ka mafuri ge se yo lotwa ka lešakeng goba mo ba lelapa ba kgethago gore se bolokelwe gona. Lebaka la gore setopo se ntšhiwe ka mafuri, ke go thibela gore ka lapeng go se šale makgoma ka ge mohu a imela. Ka ge lehu le ilelwa, mohlologadi le yena ga a tshwanela go dikelelwa ke letšatši a le nageng, go kitima le gona go goeletša. Ge a bona maru a thoma go bonagala o ka re a nyaka go neša pula, o ya gae ka ge e le seila gore a nelwe ke pula. Morero ke kgopolokgolo yeo mongwadi a ratago go e tšweletša sengwalweng sa gagwe. Ke kgwegkgwe ya taba. Gabotsebotse re ka re ke seo se tlogago se hlobaeditše mongwadi gore a be a tšee pene a ngwale. Morero o ka hlalošwa ka boripana e le ge go tšweletšwa tabakgolo ya padi.